CELEX: 62017TN0160
Language: el
Date: 2017-03-10 00:00:00
Title: Υπόθεση T-160/17: Προσφυγή της 10ης Μαρτίου 2017 — RY κατά Επιτροπής

8.5.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 144/55
            
         Προσφυγή της 10ης Μαρτίου 2017 — RY κατά Επιτροπής
   (Υπόθεση T-160/17)
   (2017/C 144/74)
   Γλώσσα διαδικασίας: η γαλλική
   
      Διάδικοι
   
   
      Προσφεύγων: RY (εκπρόσωποι: J.-N. Louis και N. de Montigny, δικηγόροι)
   
      Καθής: Ευρωπαϊκή Επιτροπή
   
      Αιτήματα
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει την απόφαση της 27ης Απριλίου 2016 του γενικού διευθυντή της γενικής διεύθυνσης Ανθρώπινοι πόροι και ασφάλεια (DG HR), με την οποία έλαβε χώρα καταγγελία της συμβάσεως εκτάκτου υπαλλήλου του προσφεύγοντος που είχε συναφθεί ως σύμβαση αορίστου χρόνου κατ’ εφαρμογήν του άρθρου 47, στοιχείο γ', i, του Καθεστώτος που εφαρμόζεται επί του λοιπού προσωπικού της Ευρωπαϊκής Ένωσης (στο εξής: ΚΛΠ)·
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής, ο προσφεύγων προβάλλει έναν μόνο λόγο, που αντλείται από προσβολή του δικαιώματος ακροάσεως του προσφεύγοντος πριν από την έκδοση της αποφάσεως περί καταγγελίας της συμβάσεώς του αορίστου χρόνου. Κατά τον προσφεύγοντα, η προσβαλλόμενη απόφαση εκδόθηκε κατά παράβαση του άρθρου 41 του Χάρτη των Θεμελιωδών Δικαιωμάτων. Εξάλλου, κατά την άποψη του προσφεύγοντος, η εν λόγω απόφαση εκδόθηκε κατά παράβαση της υποχρεώσεως αιτιολογήσεως και, πιο συγκεκριμένα, ενέχει προσβολή του δικαιώματος του προσφεύγοντος να ενημερωθεί σχετικά με το σύνολο των αντικειμενικών αιτιάσεων επί του οποίου φέρεται ότι στηρίζεται η προσβαλλόμενη απόφαση και, ιδίως, σχετικά με τους λόγους για την ύπαρξη κλονισμού, όπως υποστηρίχθηκε, της σχέσεως εμπιστοσύνης.